В И С Ш    С Ъ Д Е Б Е Н    С Ъ В Е Т

П Р О Т О К О Л   № 05

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 11.02.2026 г.

Днес, 11.02.2026 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев 
                                                                                             Олга Керелска
                                                                                             Огнян Дамянов
                                                                                             Пламен Найденов
              
          ОТСЪСТВА: Боян Новански.

          От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

- Инвестиции и строителство:

	1.ОТНОСНО: Решение по т. 21 от протокол № 4/28.01.2026 г. от заседание на комисия „Бюджет и финанси“ към Пленума на ВСС във връзка с изготвяне на отчет за изпълнение на програмния бюджет на съдебната власт за 2025 г. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1. ПРИЕМА доклад, изготвен във връзка с отчет за изпълнение на програмния бюджет на съдебната власт  за 2025 г., съгласно решение по т. 21 от протокол № 4/28.01.2026 г. от заседание на Комисия „Бюджет и финанси“ към Пленума на Висшия съдебен съвет.  
1.2. ИЗПРАЩА доклада по т. 1.1 на дирекция „Бюджет и финанси“ към АВСС, включително и на посочения електронен адрес съгласно указанията, одобрени с решение по т. 21 от протокол № 4/28.01.2026 г. от заседание на Комисия „Бюджет и финанси“ към Пленума на ВСС, по  компетентност.
	2.ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“, заложени в Инвестиционната програма на ВСС за 2025 г., към 31.12.2025 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1. ПРИЕМА за сведение справка за размера на усвоените средства по обекти от органите на съдебната власт по § 51-00 „Основен ремонт на ДМА“ и по § 52-00 „Придобиване на ДМА“ от Инвестиционната програма на ВСС, към 31.12.2025 г.
2.2. ВНАСЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ и по § 52-00 „Придобиване на ДМА“ от Инвестиционната програма на ВСС, към 31.12.2025 г., като редовна точка в следващото редовно заседание на Пленума на ВСС.

 - Текущи ремонти:

	3.ОТНОСНО: Писмо от административния ръководител на Районен съд – Горна Оряховица с информация за намаляване на заявения размер на средствата за планирани текущи ремонти през 2026 г. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРИЕМА за сведение  писмо от административния ръководител на Районен съд – Горна Оряховица с информация за намаляване на стойността на заявените планирани текущи ремонти за 2026 г.  от 160 035,00 € с ДДС  на 116 190 € с ДДС.

Справка за отпуснатите средства на РС – Горна Оряховица 
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	10 161,00 лв.	Подмяна врати в т.ч.: МДФ - 15 бр., алуминиеви - 5 бр.	
	45 986, 40 лв.	Вътрешен ремонт на съдебни зали - 6 бр. и ремонт на фоайетата на 1-ви, 2-ри и 3-ти етаж	
	1 278,66 лв.	Частична подмяна на осветителни тела в сградата на съда	
	960,00 лв.	Подмяна на дворно – фасадното осветление	
	2 148,10 лв.	Доставка и монтаж на 2 бр. видеорекордера	
	660,00 лв.	Смяна на дървената врата на архива с метална огнеустойчива врата с ЕI90 	
	39 475,42 лв.	Направа на нова ограда с дължина 40 л.м. и прилежащ тротоар	
	18 045,26 лв.	Доставка и монтаж на отоплителна инсталация и обособяване на три отоплителни зони в сградата на съда	
2021	0,00 лв.	няма	
2022	269 859,00 лв.	Цялостен текущ ремонт на сградата на съда - шпакловъчно - бояджийски работи, подмяна на ламиниран паркет, подмяна на ел. инсталация	
2023	29 218,00 лв.	Ремонт на покрива на сградата на съда	
2024	1 697,28 лв.	Разширяване на съществуващата пожароизвестителна система (ПИС)	
	3 946,80 лв.	Изграждане на нова мълниезащитна и заземителна инсталация на сградата на съда	
2025	30400.62 лв.	Авариен ремонт на централно, западно крило и тротоарна настилка около западната пристройка към сградата на РС - Горна Оряховица
Отпуснати с решение по т.12 от протокол №24/02.10.2025 г. на Пленума на ВСС	
2025	4727.18 лв.	Авариен ремонт на стълбището на източно крило в сградата на РС - Горна Оряховица
Отпуснати с решение по т.12 от протокол №24/02.10.2025 г. на Пленума на ВСС	
2025	95 060 лв.	Авариен ремонт на отоплителната инсталация в западното крило на сградата на съда
Отпуснати с решение по т. 14 от протокол № 31/12.11.2025 г. на КУС	
2025	4 379 лв.	Регистрация и разрешение за ползване на кладенец
Отпуснати с решение по т. 6 от протокол № 31/12.11.2025 г. на КУС	
2026		ЗАЯВЕНИ: Ремонт на източно, западно и централно крило на актуална стойност 116 190 евро	

3.2.ВЪЗЛАГА на отдел „Инвестиции и строителство“ към дирекция „УССВ“ да извърши корекция в Регистъра на ремонтите на сградния фонд на съдебната власт за 2026 г., като отрази актуалната стойност на заявката на Районен съд  – Горна Оряховица. 
3.3.ИЗПРАЩА решението на административния ръководител на Районен съд  – Горна Оряховица за сведение.

- Управление на собствеността:

	4.ОТНОСНО: Съставяне на акт за държавна собственост за част от недвижим имот – публична държавна собственост, находящ се в гр. Добрич, ул. „Максим Горки“ № 12, в управление на Висш съдебен съвет.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1. ВЪЗЛАГА на дирекция „Управление на собствеността на съдебната власт“ към АВСС, да изготви и изпрати писмо до министъра на регионалното развитие и благоустройството, предвид чл. 66 от Закона за държавната собственост /ЗДС/ и чл. 102 от Правилника за прилагане на ЗДС, относно продължаване на процедурата по издаване на акт за публична държавна собственост, за част от недвижим имот, представляващ самостоятелен обект в сграда с идентификатор 72624.624.7644.1.1  по КККР на гр. Добрич, в сграда с идентификатор 72624.624.7644.1, находяща се в гр. Добрич, ул. „Максим Горки“ № 12, на основание на чл. 68 и чл. 2, ал. 2, т. 4 от ЗДС, във връзка с чл. 71, ал. 1 от ЗДС.
4.2. ИЗПРАЩА решението на и.ф. Главен прокурор на Република България на разпореждане и на административния ръководител на  Окръжна прокуратура – Добрич за сведение.

	5.ОТНОСНО: Проект на решение за упълномощаване на представляващия ВСС да отправи искане до министъра на регионалното развитие и благоустройството за започване на процедура по безвъзмездно предоставяне на имот – публична държавна собственост, на ВСС за нуждите на Районен съд – Карлово.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРЕДЛАГА  на Пленума на Висшия съдебен съвет да приеме следното решение: 
УПЪЛНОМОЩАВА представляващия ВСС да отправи искане до министъра на регионалното развитие и благоустройството за започване на процедура по безвъзмездно предоставяне на част от имот – публична държавна собственост, намиращ се в област Пловдив, община Карлово, гр. Карлово,  ул. „Тодор Каблешков“ № 1, представляващ втория етаж от сграда с идентификатор 36498.501.689.1, със застроена площ от 775 кв.м., подробно описан в АПДС № 9421/16.06.2017 г., на ВСС за нуждите на Районен съд – Карлово, за срок от една година.
          5.2.ВНАСЯ предложението като редовна точка в следващо редовно заседание на Пленума на ВСС.

	6.ОТНОСНО: Проект на решение за изразяване на съгласие във връзка с изготвяне на проект за благоустройство на терен, находящ се в гр. Тополовград, Област Хасково, ул. „Иван Вазов“ № 2, за нуждите на Районен съд – Тополовград.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1. ПРЕДЛАГА на Пленума на Висшия съдебен съвет да приеме следното решение:
1. ДАВА СЪГЛАСИЕ за реализиране на инвестиционни намерения на Община Тополовград за благоустрояване на свободния от застрояване терен на УПИ I – 854 в квартал 75 /седемдесет и пет/ по ПУП на гр. Тополовград, Област Хасково, ул. „Иван Вазов“ № 2, целият с площ от 2500 кв.м. /две хиляди и петстотин квадратни метра/, във връзка с правата на управление на ВСС върху ½ ид.част от посочения УПИ I – 854.
   	2. ИЗПРАЩА решението на кмета на Община Тополовград за сведение.
 	6.2. ВНАСЯ предложението като редовна точка в следващо редовно заседание на Пленума на ВСС.

	7.ОТНОСНО: Писмо-възражение във връзка с ползването на открити паркинги към сградата на Съдебна палата - Бургас.

	След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	7.1. ОТЛАГА вземането на решение по т. 7 от настоящия дневен ред за следващо заседание на Комисията.
7.2. ВЪЗЛАГА на дирекция „Управление на собствеността на съдебната власт“ към администрацията на ВСС да изиска всички относими към преписката документи от административните ръководители на Апелативен съд – Бургас и Окръжен съд – Бургас, свързани с ползването на двата паркинга от структурите на съдебната власт в гр. Бургас, като докладва постъпилата информацията на Комисията.  

- Разни:

8.ОТНОСНО: Проект на споразумение между Висш съдебен съвет и Министерство на правосъдието във връзка с участие на органи на съдебна власт с проектни предложение, финансирани по Програма „Развитие на регионите 2021-2027“  - Приоритет 4 на Министерство на регионалното развитие и благоустройството.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1. ОТТЕГЛЯ разглеждането на т. 8 от настоящия дневен ред за следващо заседание на Комисията.

9.ОТНОСНО: Писмо от административния ръководител  на Окръжна прокуратура – Благоевград във връзка с писмо от директора на ОД на МВР, гр. Благоевград във връзка с предложение за изпълнение на инвестиции по Механизма за възстановяване и устойчивост  за сгради на РУ - Гоце Делчев  и РСПБЗН - Гоце Делчев.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

9.1. ПРИЕМА за необходимо и целесъобразно съгласуване по реда на Закона за устройство на територията на инвестиционен проект и реализиране на предложение за изпълнение на инвестиции по Механизма за възстановяване и устойчивост, по процедура BG-RRP-4.020 „Подкрепа за устойчиво енергийно обновяване на публичен сграден фонд за административно обслужване, култура и спорт“ за подобект „Въвеждане на мерки енергийна ефективност за обекти: Административни сгради на РУ – Гоце Делчев и РСПБЗН – Гоце Делчев“, с бенефициер – ОД МВР – Благоевград,  без поемане на финансов ангажимент от страна на ВСС за реализирането му и с оглед процедурата по отразяване на права на управление на ВСС за частта от сградата на РУ – Гоце Делчев, находяща се на ул. „Отец Паисий“ № 2, в акта за публична държавна собственост, съставен от МВР.
9.2. ПРЕДЛАГА на Пленума на ВСС, да вземе следното решение:
ДАВА СЪГЛАСИЕ за съгласуване по реда на Закона за устройство на територията на инвестиционен проект и реализирането на проектно предложение „Въвеждане на мерки енергийна ефективност за обекти: Административни сгради на РУ – Гоце Делчев и РСПБЗН – Гоце Делчев“, финансирано по Механизма за възстановяване и устойчивост /МВУ/ по процедура  BG-RRP-4.020 „Подкрепа за устойчиво енергийно обновяване на публичен сграден фонд за административно обслужване, култура и спорт“, без поемане на финансов ангажимент от страна на ВСС и с оглед процедурата по отразяване на права на управление на ВСС за частта от сградата на РУ – Гоце Делчев, находяща се на ул. „Отец Паисий“ № 2, в акта за публична държавна собственост, съставен от МВР.
9.3. ВНАСЯ предложението по т. 9.2 като редовна точка в следващо редовно заседание на Пленума на Висшия съдебен съвет.
9.4. ИЗПРАЩА решението на и.ф. Главен прокурор на Република България, на разпореждане и на административния ръководител на Окръжна прокуратура - Благоевград, за сведение.

10.ОТНОСНО: Писмо от административния ръководител на Окръжен съд - Ямбол с искане за осигуряване на средства за смяна на газов котел, част от отоплителната инсталация в Съдебна палата – Ямбол. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

10.1.ПРИЕМА за необходимо и целесъобразно извършването на авариен ремонт за доставка и монтаж на нов газов кондензационен котел с мощност  35 kW за отоплителната инсталация на сградата на Съдебна палата, находяща се в гр. Ямбол, ул. „Жорж Папазов“ № 1, на стойност 3 738,00 евро с ДДС съгласно икономически най-изгодната оферта, предоставена от административния ръководител на Окръжен съд – Ямбол.
	Мотиви: Доставката и монтажа на нов газов кондензационен котел с мощност  35 kW, с който да се подмени съществуващия аварирал газов кондензационен котел тип RADIANT RSF30E, част от отоплителната инсталация в сградата на Съдебна палата - Ямбол, е необходимо и целесъобразно, с цел осигуряване на нормална работна среда през зимния период в сградата. С подмяната на котела ще се даде възможност за реализиране на икономия на гориво при експлоатация на отоплителната система в сградата. Ремонтните работи, представляват авариен ремонт и попадат в обхвата на чл. 12 и §1 от Допълнителните разпоредби от Правила за планирането, осигуряването на средства и извършването на текущ ремонт на сградния фонд на съдебната власт / Правилата/.

Справка за отпуснатите средства на ОС – Ямбол
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	9 779.40 лв.
25 354.97 лв.
10 952,90 лв.
4 548.54 лв.

2 027.94 лв.

1 680,00 лв.	Укрепване комин котелно
Ремонт западна фасада
Ремонт кабинети №№202, 203 и 212
Ремонт зала №7 - основно шпакловъчно боядж. работи - 114м2 и - доставка и монтаж корниз - 32 м1
Ремонт централно стълбище - демонтаж и монтаж на каменни стъпала - 14 м1, фугиране площадка - 13 м2, ал. парапет - 7м1,  за инвалиди
Надграждане на с-ма за ПИИ 	
2021	1 000,00 лв.

19 047.95 лв.	Изготвяне на технически проект за ремонт на канализационната система отвеждаща дъждовната вода от покривното пространство
Строително - монтажни работи в кабинети № 214, 211, 205, 225 и в коридор	
2022	40 550.00 лв.

16 565,00 лв.

1 560,00 лв.

14 387,00 лв.

4 560,00 лв.
	Основен ремонт на канализационната система, отвеждаща дъждовната вода от подпокривното пространство
Допълнителни средства за основен ремонт на канализационната система, отвеждаща дъждовната вода от подпокривното пространство
Оценка на съответствието на инвестициоония проект и упражняване на строителен надзор на обект "Основен ремонт на канализационната система, отвеждаща дъждовната вода от подпокривното пространство"
Авариен ремонт на покрив и вътрешен ремонт по стени и тавани
Изготвяне на работен проект за нова отоплителна инсталация на Съдебната палата	
2023	776,00 лв.	Отстраняване на щети във връзка с настъпило застрахователно събитие № 010008-2112/28.06.2022 г.	
2024	0,00 лв.	няма	
2025	
4 108,00 лв.

1 170,00 лв.

7 556,40 лв.	Подмяна на метална врата от северозападната страна на сградата, която се използва за служебен вход 
Отпуснати с решение по т. 18 от протокол №18/26.06.225 г. на Пленума на висшия съдебен съвет. 

Монтаж на осветителни тела в дворното пространство на прилежащия терен (дворно място) към сградата на съда 
Отпуснати с решение по т. 18 от протокол №18/26.06.225 г. на Пленума на висшия съдебен съвет.
авариен ремонт на главното разпределително ел. табло и ел. табло на 2-ри етаж в основната сграда на Съдебна палата – Ямбол, находяща се в гр. Ямбол, ул. „Жорж Папазов“ № 1 	
2026		Няма заявени	

10.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъдат осигурени по бюджета на Окръжен съд – Ямбол финансови средства в размер на 3 738,00 евро с ДДС за извършването на авариен ремонт за доставка и монтаж на газов кондензационен котел с мощност 35 kW, част от отоплителната инсталация на сградата на Съдебна палата, находяща се в гр. Ямбол, ул. "Жорж Папазов" № 1. 
10.3.ИЗПРАЩА решението на Комисия „Бюджет и финанси“ към Пленума на ВСС по компетентност.
10.4.  ИЗПРАЩА решението на административния ръководител на Окръжен съд – Ямбол за сведение.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ